Author: Radovan Majersky
Last saved by: agenda0
Company: MF_SR

Predkladacia správa

Materiál pod názvom „Informácia o systéme kontrolnej činnosti v spoločnosti Slovenská konsolidačná, a.s.“   sa predkladá na Poradu ekonomických ministrov vlády SR na základe uznesenia vlády SR č. 376 zo dňa 2. mája 2001, ktorým vlády SR zobrala na vedomie správu o činnosti Slovenskej konsolidačnej, a.s. Predmetný materiál obsahuje východiská pre zavedenie kontrolného mechanizmu a zloženie  vnútorného kontrolného systému, výsledky činnosti útvaru vnútorného dozoru a návrh na zefektívnenie interného kontrolného systému.

     Slovenská konsolidačná, a.s. vznikla uznesením vlády SR č. 908 zo dňa 21.10.1999 ako dôsledok jej rozhodnutia, ktorým dňa 25.8.1999 schválila program reštrukturalizácie vybraných bánk a bankového sektora. Účelom a zameraním Slovenskej konsolidačnej, a.s. ako spoločnosti nebankového charakteru je riadenie, spravovanie a vysporiadanie klasifikovaných pohľadávok postúpených z reštrukturalizovaných bánk. Významným aspektom poslania Slovenskej konsolidačnej, a.s. je napomáhať vytváraniu sekundárneho trhu s problémovými pohľadávkami a podieľať sa na budovaní štandardného a z hľadiska zahraničných investorov jasne čitateľného prostredia. Vzhľadom na podmienky a príčiny vzniku problematických pohľadávok má v napĺňaní poslania Slovenskej konsolidačnej, a.s. mimoriadnu dôležitosť požiadavka maximálnej transparentnosti, informačnej otvorenosti a kontrolovateľnosti jej činnosti. 

	Materiál bol dňa 4.júna 2001 prerokovaný na Porade ekonomických ministrov vlády SR.